Han var en søn af købmand i Flensborg Christian Detlev Paulsen (1756 – 1805) og Ingeborg Sophie født Gadebusch (1777 – 1854). 12 år gammel blev han sendt til [[Salzmannschule Schnepfenthal|Salzmanns Institut]] i [[:de:Schnepfenthal|Schnepfenthal]] i [[Sachsen-Gotha]] og var her tre år, kom derpå til gymnasiet i [[Gotha]], hvor han var to år, og endte sin skolegang 1816 på gymnasiet i [[Lübeck]]. Derefter studerede han jura to år i [[Göttingen]], hvor han 1818 vandt en prismedalje for et skrift om Rhodus i den macedoniske tid, vinteren 1818-19 i Berlin for at høre [[Friedrich Carl von Savigny]], sommeren 1819 i [[Heidelberg]] for at høre [[Anton Friedrich Justus Thibaut]] og to år i Kiel, hvorpå han 1821 tog juridisk eksamen på [[Gottorp Slot|Gottorp]] og straks efter drog til København for at studere dansk ret. Allerede 1822 tog han her [[licentiatgrad]]en og blev privatdocent ved universitetet, underkastede sig 1823 den danske latinsk-juridiske eksamen og disputerede 1824 for den juridiske [[doktorgrad]].
Litteratur Sprogforskning Historie Humaniora Ledelse Ledere